polyglot-tagger/wikipedia-language-snippets-filtered huggingface dataset:
1880 ஆம் ஆண்டில் யே. எம். ஈடர் முதன்முதலில் குறிப்பிட்ட இவ்வினையைக் கண்டறிந்தார் என்பதால் ஈடர் வினை என்ற பெயராலும் இவ்வினையை அடையாளப்படுத்துவர். டபிள்யூ.ஈ ரோசிவேயர் 1929 இல் இவ்வினையை மறு ஆய்வு செய்தார்.
ஒளிக்கற்றையில் இடம்பெற்றுள்ள போட்டன்களின் எண்ணிக்கையைக் கணக்கிட பாதரசத்தின் உற்பத்தி கதிர் செறிவு அளவியில் பயன்படுத்தப்படுகிறது.
கடிகார கோபுரம் முதலில் மிராபா மரத்தை பயன்படுத்தி கட்டப்பட்டது. அட்கின்சனின் நண்பர்களால் கட்டப்பட்ட இந்த கட்டுமானம், கடற்படைக் கப்பல்களைப் பார்வையிட கப்பலில் இருந்து வரும் நபர்கள் கொடுத்த கூடுதல் நிதிகளுடன் கட்டப்பட்டிருக்கிறது. (கடிகாரக் கோபுரத்தின் உள் தச்சு கப்பல் தட்டுக்கான அனைத்து அடையாளங்களுடனும் உள்ளது ) . 1905 ஆம் ஆண்டு ஏப்ரல் மாதம் 19 ஆம் தேதி, கட்டுமானப் பணியில் இருந்த கடிகார மணியின் ஓசையை, நகரத்தின் எல்லா இடங்களிலும் கேட்க முடிந்தது. 1905 ஆம் ஆண்டில் இந்த கட்டமைப்பு முடிக்கப்பட்டது. இங்கிலாந்திலுள்ள லீட்ஸ்ஸில் வில்லியம் பாட்ஸ் அண்ட் சன்ஸ் அவர்களால் கடிகாரம் செய்யப்பட்டது. இந் நிறுவனம் 1883 ஆம் ஆண்டில் நிறுவப்பட்டது மற்றும் 1933 ஆம் ஆண்டில் டெர்பி குழுமத்தின் ஸ்மித்தின் ஒரு பகுதியாக ஆனது. இங்கிலாந்தின் அலுவலகம் இப்போது 112 ஆல்ஃபிர்டன் சாலை, டெர்பி என்னுமிடத்தில் அமைந்துள்ளது.
இந்த சிறிய மலை மீது நிற்கும் இந்த வரலாற்றுக் கடிகார கோபுரம், கடலிலிருந்து வரும் கப்பல்களுக்கு எவ்வாறு பார்வை புள்ளியாக இருந்திருக்கும் என்பதை கற்பனை செய்வது கடினம்; 105 ஆண்டுகளுக்குப் பிறகு, கோபுரத்தின் முன்னால் உள்ள குறுகிய நிலப்பரப்பு விரிவாக மீட்டெடுக்கப்பட்டு, உயரமான வர்த்தக கட்டிடங்கள் கட்டப்பட்டதால் கடிகார கோபுரத்தின் கடல்மீது பார்வையைத் தடுக்கின்றன. ஆனால் 1900 களில் அதன் உருவாக்கம் முதல் கடிகார கோபுரம் குறிப்பு மையமாக இருப்பது எவ்வளவு முக்கியம் என்பதைக் காணுவதற்கு ஆரம்பகால புகைப்படங்களை மட்டுமே பார்க்க வேண்டும் - இந்த விசித்திரமான முன்னாள் பிரிட்டிஷ் காலனியின் வளர்ச்சிக்கான ஒரு அடையாளமாக 'ஜெஸல்டன்' என்று அழைக்கப்படும் 'கோத்தா கினபாலுவிலுள்ள ' இந் நகரம் தற்போது நவீனமயமான மலேசிய நகரமாக உள்ளது.
டிசம்பர் 1902 இல் 28 வயதில் மலேரியா அல்லது ' போர்னியோ காய்ச்சலில் இறந்த ஜெஸல்டனின் முதல் மாவட்ட அதிகாரி பிரான்சிஸ் ஜார்ஜ் அட்கின்சன் நினைவாக இந்த கடிகார கோபுரம் கட்டப்பட்டது. அவரது தாயார் திருமதி மேரி எடித் அட்கின்சன் ஜெஸல்டன் நகரத்திற்கு, இரண்டு கடிகார முகப்பு உடைய கடிகாரத்தை அவரின் மகனின் நினைவாக வழங்கினார். பின்னர் அட்கின்சன் நினைவாக அவருக்கு மரியாதை செய்யும் பொருட்டு ஒரு மணிக்கூட்டுக் கோபுரம் கட்டப்படும் என்று முடிவு செய்யப்பட்டது. 1905 ஆம் ஆண்டு ஏப்ரல் மாதம் 20 ஆம் தேதி கட்டப்பட்டது. அட்கின்சன் டிரைவ் என்ற பெயரில் ஒரு சாலைக்கு பெயரிடப்பட்டது. தற்போது ஜாலன் இஸ்டானா என மறுபெயரிடப்பட்டுள்ளது. இது கோத்தா கினாபாலுவிலுள்ள கோட்டை மற்றும் கோட்டைக்கு அருகேயுள்ள தூரன் ரோட்டை இணைக்கிறது.
பல ஆண்டுகளாக, இக் கடிகார கோபுரத்தில் பல மாற்றங்கள் செய்யப்பட்டது. அதன்பிறகு, பழுது மற்றும் புனரமைப்புகள் அதன் தோற்றத்தை மாற்றியமைத்தன. போரின் போது இயந்திர துப்பாக்கிச் சண்டையில் கடிகார கோபுரத்தின் இயந்திரச் சக்கரங்கள் மற்றும் முகப்பை சேதப்படுத்தியது. கோத்தா கினபாலுவிலுள்ள யிக் மிங் வாட்ச் விற்பனையாளர்கள் இன்று வரை பராமரிப்பு ஒப்பந்தக்காரர்களாக இருப்பதால், தந்தையிடமிருந்து மகனுக்கு என்ற ஒரு நடைமுறை பின்பற்றப்பட்டு வருகிறது. ஆகையால், இந்த வரலாற்று கடிகார கோபுரத்தின் கதையானது கடந்த 100 வருடங்களுக்கு மேலாக வாழ்ந்து வந்த சபாஹான்களின் தலைமுறையினரின் வாழ்க்கையில் பிணைந்துள்ளது.
50 அடி உயர 6'3 " 6'3" அளவைக் கொண்டு அதன் கடிகார கோபுரம் கோத்தா கினபாலுவிலுள்ள ஜெஸல்டன் நகரத்தை எதிர்நோக்கும் மலைப்பகுதியில் அதன் பார்வை புள்ளி அமைந்துள்ளது. காற்றின் திசையை அளவிட ஒரு வானிலை திசைகாட்டி பொருத்தப்பட்டது. இது இந்த நேர்த்தியான நினைவுச்சின்னத்தின் மேற்புர உயரத்திற்கு ஒரு சில அங்குலங்களை சேர்த்தது. துறைமுகத்தில் அழைப்பு, கப்பல்கள் மேடையில் உள்நுழைதல் போன்றவற்றிற்கு அட்கின்சன் கடிகார கோபுரம் சிறந்த அடையாளமாக பயன்பட்டது. கடிகார கோபுரம் இரவில் ஒளிரும் தன்மையாக உள்ளதால் இதை கடலிலிருந்தே காண முடியும். மற்றும் இக் கோபுரம், 1950 களில் கப்பல்களின் அடையாளமாக பயன்படுத்தப்பட்டது.
கடிகார கோபுரம் 1959 ஆம் ஆண்டில் ஜெஸல்டனின் டயமண்ட் ஜூபிலி கொண்டாட்டங்களுக்காக விரிவாக புதுப்பிக்கப்பட்டு மாற்றியமைக்கப்பட்டது. வெப்பமண்டல காலநிலை காரணமாக ஏற்படும் குறைபாடுள்ள கட்டமைப்பு மாற்றியமைக்கப்பட்டது. அதே நேரத்தில் கூரைத் திட்டுகள் அகற்றப்பட்டு மாற்றப்பட்டன. நவம்பர் 7, 1959 அன்று அதன் புதிய புதுப்பிப்பு நிறைவுற்றது. இருப்பினும், ஜூபிலி மறுசீரமைப்பிற்குப்பின் கடிகாரத்தின் அடிவாரத்தில் வைக்கப்பட்டிருந்த வெண்கலத் தகடு காணாமல் போனது.
1961 ஆம் ஆண்டில், அட்கின்சன் கடிகார கோபுரத்தின் கடிகார முகம் மீண்டும் மாற்றப்பட்டது. கடிகாரத்தின் முகப்பு மாறியது மற்றும் வெளிப்புற லேசிங் வெள்ளை பின்னணியில் கருப்பு புள்ளிவிவரங்கள் கொண்ட, முகப்பாக மாற்றியமைக்கப்பட்டது. ஆனால் இக் கட்டிடமானது ஒரு நூற்றாண்டிற்கும் மேலாக அதன் சரியான இடத்தில் அப்படியே உள்ளது.
அட்கின்சன் மணிக்கூட்டுக் கோபுரம் கோத்தா கினாபூலில் உள்ள பழமையான நினைவுச் சின்னமாகும். இது முதலில் அட்கின்சன் நினைவு கடிகார கோபுரம் என்று அறியப்பட்டது. மற்றும் இந்த கோபுரம், மலேசியாவின் தலைநகரானதும், கடலோர நகரமுமான சபா வில் சிக்னல் ஹில் சாலையில் அமைந்துள்ளது.
வானொலி சபாவின் ஒலிபரப்பு துறை 1950 களில் கடிகார கோபுரத்திற்கு அருகே அமைக்கப்பட்டிருந்தது, சில பழைய டைமர்கள் பிபிசி உலக செய்தி ஒளிபரப்பிற்கு முன்னர் ரேடியோவின் குரல்களை இன்னும் நினைவில் வைத்திருக்கின்றன.
இந்து மத விழாக்களுடன் தொடர்புடைய கிறிஸ்தவ சபைகளை விடுவித்தார். அவர்கள் மதச் சடங்குகளுக்காக ஞாயிற்றுக்கிழமைகளில் வேலைக்கு வருவதிலிருந்தும் விடுவிக்கப்பட்டனர்.
தாழ்த்தப்பட்ட சாதியினர் தங்கம் மற்றும் வெள்ளி ஆபரணங்களை அணிவதிலிருந்த கட்டுப்பாடு நீக்கப்பட்டது. இதை அவர்கள் மகிழ்ச்சியுடன் வரவேற்று தங்களை அலங்கரித்து கொண்டனர். நாயர் போன்ற உயர் சாதியினர் தங்க ஆபரணங்களை பயன்படுத்துவதற்காக அதியார பணத்தை செலுத்திய பின்னர் பெற்றுக் கொள்வது அகற்றப்பட்டது.
மகாராணி தனது இராச்சியத்திலுள்ள அனைவரையும் தங்கள் வீடுகளின் மேல் ஓடுகள் வேய்வதற்கு அனுமதித்தார். கேரளாவின் சூழலில் இது ஒரு முக்கியமான அறிவிப்பாக இருந்தது. சாமோரின் போன்ற சக்திவாய்ந்த அரசர், மற்றும் கொச்சி இராச்சியத்தின் அரசர் போன்ற பேரரசர்கள கூட தங்கள் அரண்மனையில் இதை அனுமதிக்கவில்லை.
சில வகையான வீடுகளை பயன்படுத்துவதிலிருந்த அடிப்படை கட்டுப்பாடுகள் அகற்றப்பட்டன. அது வரை நாயர் என அழைக்கப்படுபவர்களே தங்கள் குடியிருப்புக்களை நாலுகெட்டு கொண்ட வீட்டினை கட்டிக்கொள்ள அனுமதிக்கப்பட்டிருந்தனர். இதற்கான வரிகள் முற்றிலும் அகற்றப்பட்டு, அனைத்து சமுதாயத்தினரும் இந்தவகை கட்டிடங்களின் பயன்பாட்டிற்கு அனுமதிக்கப்பட்டனர். இதேபோல், யானைகளிலும், யானை, வண்டிகளிலும் பயணம் செய்ய உரிமை தரப்பட்டது.
அவரது சகோதரி மகாராணி கௌரி லட்சுமி பாயியின் ஆட்சி முடிவில் தடுப்பூசி அறிமுகப்படுத்தப்பட்டது. இது அவருக்கு ஒரு பெரிய சாதனையாகும்.
வேலு தம்பி தளவாயின் கிளர்ச்சியைத் தொடர்ந்து, திருவிதாங்கூர் படையைச் சேர்ந்த ஏழு நூறு வீரர்கள் அரண்மனையைக் காப்பாற்ற ஏற்பாடு செய்யப்பட்டது
மகாராணி கெளரி பார்வதி பாயி திருவிதாங்கூர் அரச குடும்பத்தின் ஆற்றிங்கல்லின் மூத்த ராணியான பரணித் திருநாள் என்பவருக்குப் பிறந்தார். 1815ஆம் ஆண்டில் இவரது மூத்த சகோதரி மகாராணி கௌரி லட்சுமி பாயி இறந்தபோது, இவருக்கு பதின்மூன்று வயதே நிரம்பியிருந்தது. குடும்பத்தில் ஒரே பெண்மணியாக, கெளரி பார்வதி பாயி தனது மருமகனும், ஆட்சியின் வாரிசுமான, மகாராஜா சுவாதித் திருநாள் ராம வர்மாவின் சார்பில் தனது மைத்துனர் சங்கனாச்சேரி குடும்பத்தைச் சேர்ந்த இராஜ ராஜ வர்மாவுடன் சேர்ந்து ஆட்சி செய்தார். இவருடைய கணவர், இராகவ வர்மன் கிளிமானூர் அரச குடும்பத்தை சேர்ந்தவராவார்.
மகாராணி கௌரி பார்வதி பாயி மூன்று முறை திருமணம் செய்து கொண்டார். அவரது முதல் கணவர் கிளிமானூர் அரச குடும்பத்தின் ராகவா வர்மாவின் இறப்புக்குப் பிறகு மீண்டும் ஒரு திருமணம் நடைபெற்றது. 1824 ஆம் ஆண்டில் அவரும் மீண்டும் மரணமடைந்ததால் மூன்றாவது திருமணம் செய்து கொண்டார். ஆனால் இந்த மூன்று திருமணங்களாலும் குழந்தைகள் இல்லை. கௌரி லட்சுமி பாயின் மரணத்திற்குப் பின் தனது மருமகனையும் மருமகளையும் தன் சொந்தக் குழந்தைகளாகவே பார்த்துக் கொண்டார். 1853-இல் மகாராணி இறந்தார்.
உத்திரட்டாதி திருநாள் கவுரி பார்வதி பாயி தென்னிந்தியாவின் கேரள மாநிலத்தில் இருந்ததிருவிதாங்கூர் மாநிலத்தின் அரச பிரதிநிதியாக இருந்தார். அவரது சகோதரி மகாராணி கௌரி லட்சுமி பாய்க்குப் பின் வந்த தனது ஆட்சியை அவரது மருமகனும் மகாராஜாவுமான சுவாதித் திருநாள் ராம வர்மா சார்பாக 14 ஆண்டுகள் ஆட்சி செய்தார்.
1829 ஆம் ஆண்டு மகாராஜா சுவாதித் திருநாள் ராம வர்மா பதினாறு வயதை அடைந்தபோது அவரது அத்தையான, மகாராணி, ஆட்சியை கைவிட்டு, முழு அதிகாரத்துடன் அவருக்கு ஆட்சியதிகாரம் அளிக்க முடிவு செய்தார். அதன்படி, 1829-ஆம் ஆண்டில் மகாராஜா சுவாதி திருநாள் முடிசூட்டிக் கொண்டார்.
மகாராணி கௌரி பார்வதி பாயி தனது மருமகனின் சார்பில் ஆட்சி செய்த போது தனது மாநிலத்தில் பல சீர்திருத்தங்களை நிறுவினார். முக்கிய சீர்திருத்தங்களில் ஒரு சில:
ஸ்ரீ பத்மநாப சேவினி வஞ்சி தர்ம வர்திணி ராஜ ராஜேஸ்வரி மகாராணி உத்திரட்டாதி திருநாள் கௌரி பார்வதி பாயி, ஆற்றிங்கல் இளைய தம்புரான், திருவாங்கூர் பிரதேச மகாராணி.
பாரடைசியஸ் துடுப்பு வால் கரிச்சான் . . – தென்னிந்தியாவிலிருந்து தெற்கு தாய்லாந்து, வடக்கு மலாய் தீபகற்பம் மற்றும் தெற்கு இந்தோசீனா வரை
துடுப்பு வால் கரிச்சான் என்பது நடுத்தர அளவிலான ஒரு ஆசிய பறவை ஆகும். இது நீண்ட துடுப்பு போன்ற வாலைக் கொண்டுள்ளதால் இப்பெயரைப் பெற்றது. இவை பெரும்பாலும் மலையை ஒட்டிள்ள காடுகளில் காணப்படும். இவை எப்போதும் சத்தம் எழுப்பிக்கொண்டே இருக்கக்கூடியன. மேலும் இது ராஜாளி, வல்லூறு போன்ற பறவைகளைப் போல ஒலியெழுப்பும் ஒப்புப்போலிப் பண்பையும் கொண்டது. இது பூச்சிகளை வேட்டையாடி உண்பதால், இயற்கை பூச்சிக் கட்டுப்படுத்தியாக வேளாண்மைக்கு உதவுகிறது.
இது பெரும்பாலும் ஆசியாவில் காணப்படுகிறது. இது துடுப்புபோன்ற தனித்துவமான வாலைக் கொண்டுள்ளது. இதன் முன் தலையில் அலகுக்கு அருகில் கிரிடம் போன்று இறகுகள் தூக்கலாகக் காணப்படும். இப்பறவைகளில் ஆண், பெண் என இரு பறவைகளுக்கு இடையில் பெரியதாக வேறுபாடு ஏதும் இல்லை. தென்னிந்தியாவில், முக்கியமாக மேற்குத்தொடர்ச்சி மலைகளை ஒட்டிய காடுகளில் காணப்படுகின்றன.
தென்னிந்தியாவில் காணப்படும் துணையினமான பாரடைசியஸ் துடுப்பு வால் கரிச்சானைவிடவிட வட இந்தியாவில் காணப்படும் துணையினத்தின் தலைக் கொண்டை பெரியதாக இருப்பதோடு துடுப்பு வாலும் சற்று நீளமாக இருக்கும். இலங்கையில் காணப்படும் துணையினத்தின் தலைக் கொண்டை மிக நுட்பமானது. துடுப்பு வாலும் அளவில் சிறியது.
இவை பூச்சிகளையும், பூந்தேனையும், பழங்களையும் உண்ணக்கூடியது இதன் கால்கள் மிகவும் சிறியவை என்பதால், எப்போதும் மரத்தின் உச்சியில் இருக்கும் சிறிய கிளையில் அமர்ந்து இருக்கும். துணிவு மிக்கப்பறவையான இது தன் எல்லைக்குள் வரும் பறவைகளை கொத்தி விரட்டும்.
அவுட்லுக் இதழின் இந்தியாவின் சிறந்த பொறியியல் கல்லூரிகள் பட்டியல்- 2015 இன்படி: பெங்களூரில் 9 வது இடத்தையும், கர்நாடகத்தில் 13 வது இடத்தையும் & இந்தியாவில் 78 வது இடத்தை வகித்தது.
ஹையர் எஜுமேசன் ரிவ்யூவின் 2017 ஆண்டய இந்தியாவின் தலை சிறந்த 100 பொறியியல் கல்லூரிகள் பட்டியலில் இக்கல்லூரி தொடர்ந்து 4ஆவது ஆண்டக இடம்பெற்றது. இப்பட்டியலில் இந்திய அளவில் 41 வது இடமும், பெங்களூரில் 5 வது இடமும், கர்நாடகத்தில் 11 வது இடத்தையும் பெற்றது.
சிறீ சாய்ராம் பொறியியல் கல்லூரி என்பது இந்தியாவின், கர்நாடகத்தின், பெங்களூர், ஆனேக்கல்லில் அமைந்துள்ள ஒரு பொறியியல் கல்லூரி ஆகும். ஐஎஸ்ஓ 9001: 2015 தரச் சான்றிதழைப் பெற்ற, இந்தக் கல்லூரியானது புதுதில்லி, அகில இந்திய தொழில்நுட்பக் கல்விக் குழுவின் ஒப்புதலை பெற்றது ஆகும். மேலும் பெலகாவி, விஸ்வேஸ்வரய்யா தொழில்நுட்ப பல்கலைக்கழகத்தின் இணைவு பெற்றதாகவும் உள்ளது.
ஸ்ரீ சாய்ராம் பொறியியல் கல்லூரியானது வி.டி.யு உடன் முடக்கலையில் இணைந்து பின்வரும் இளங்கலைப் பொறியியல் படிப்புகளை வழங்கிவருகிறது;
ஸ்ரீ சாய்ராம் பொறியியல் கல்லூரியானது , பெங்களூரின் மகடி சாலையில் உள்ள பகுதியில் 1997 ஆம் ஆண்டு தற்காலிக இடத்தில் தொடங்கப்பட்டது. அதன்பிறகு தற்போதைய இடத்துக்கு மாற்றப்பட்டது
23 டிசம்பர் 2016ல் மெட்ராஸ் எண்டர்பிரைசஸ் எஸ்.நந்தகோபால் தயாரிப்பில் வெளிவந்த கத்தி சண்டை என்கிற திரைப்படத்தை சுராஜ் இயக்கியுள்ளார். இப்படத்தில் நடிகர் விஷால் மற்றும் நடிகை தமன்னா முக்கிய கதாபாத்திரத்தில் நடித்துள்ளனர். நடிகர்கள் வடிவேலு, சூரி, ஜெகபதி பாபு ஆகியோர் துணை கதாபாத்திரத்தில் நடித்துள்ளனர். இப்படத்தில் ஹிப் ஹாப் தமிழா இசையமைத்துள்ளார்.
இப்படத்திற்கு பிண்ணணி இசையும் பாடல்களும் ஹிப் ஹாப் தமிழா இசையமைத்துள்ளார். பாடலாசிரியர் நா. முத்துக்குமார் பாடல்களை இயற்றியுள்ளார். அக்டோபர் 26, 2016ல் பாடல்களை வெளியிடப்பட்டது.
1803 இல் மன்னர் பண்டார வன்னியனின் மரணத்திற்குப் பிறகு, இந்த இடம் கண்டி இராச்சியத்தின் கீழ் வந்தது. அதன் பிறகு 1815இல் கண்டி ராசதானி பிரித்தானிய பேரரசு வசமானதால் அதன் பிறகு பிரித்தானிய இலங்கையின் கீழ் கொண்டு வரப்பட்டது. 1980 களின் பின்னர் நாட்டில் இடம்பெற்ற உள்ளநாட்டு போர் காரணமாக யாழ்பாண நகரில் இருந்து வெளியேறிய மக்கள் இங்கு வாழந்த வன்னி மக்களுடன் குடியேறினர்.
இப்பகுதியில் கருங்காலி மரங்கள் இருந்ததால் கருங்காலியடித்தோட்டம் என்று அழைக்கப்பட்ட இந்த கிராமம் வன்னிய மன்னர்கள் காலத்தில் சைவக் கோயில்களில் மாலைகள் கட்டி வழிபடும் "பண்டாரம்" குடிமக்களுக்கு வழங்கப்பட்டதாக அறியப்படுகிறது. மாவீரன் பண்டரவன்னியனின் பெயரால் பண்டாரக்குளம் "பண்டாரிகுளம்" எனப் பெயர் மாற்றம் பெற்றதாக வவுனியா வரலாற்று நூல்கள் கூறுகின்றன.
பண்டாரிகுளம் , (தமிழ்: பண்டாரிகுளம், ரோமானியம்: ; சிங்களம்:්ාිු් , ரோமானியம்: ) என்பது இலங்கையின் வடக்கே உள்ள வவுனியாவின் புறநகர்ப் பகுதியாகும்.
பண்டாரிகுளம் முத்துமாரி அம்மன் கோவில் என்பது பண்டாரிகுளத்தில் உள்ள ஒரு இந்து ஆலயமாகும். இந்த கோவில் கி.பி 1522 இல் கட்டப்பட்டது. இது வவுனியா மாவட்டத்தில் உள்ள மிகப் பெரிய அம்மன் கோயிலாகும்.
மேலும் ஆங்கிலேயர் ஆட்சி காலத்தில் வவுனியா புகையிரத நிலையத்திற்கு வருகை தரும் தொடருந்துகளை குளிர்விக்க நீர் எடுக்கும் குளமாக இது பயன்பட்டமையால் அச்சின்னங்கள் இன்றும் காணக்கூடியதாக இருக்கின்றது.
வவுனியாவைச் சூழ்ந்துள்ள பல கிராமங்களில் பண்டாரிகுளமும் ஒன்று, அவை விரிவடைந்து நகரத்துடன் இணைக்கப்பட்டுள்ளன.பண்டாரிகுளம் வவுனியாவின் மையத்தில் இருந்து 1 தொலைவில் அமைந்துள்ளது.
இப்பகுதி வவுனியாவில் இருந்து ஓரு கிலோமீட்டர் தொலைவில் உள்ளது. கிழக்கே வவுனியா, மேற்கே உக்குளாங்குளம் , வடக்கே குருமன்காடு மற்றும் தெற்கே தோணிக்கல் அமைந்துள்ளது.
வேதிப் பொருட்கள் சேகரிக்கப்படும் போது, போக்குவரத்து வழியாக இடமற்றம் செய்யும்போது அல்லது இவற்றை பயன்படுத்தும்போது வேதி விபத்துகள் ஏற்படலாம். தொழில்துறையில் நிகழும் விபத்துக்கள் மிக முக்கியமான விபத்துகள் ஆகும், முக்கிய இரசாயனப் பொருள்கள் உற்பத்தி மற்றும் அவற்றை சேமிக்கும் வசதிகள் செய்யப்படும்போது இத்தகைய விபத்துகள் நிகழ்கின்றன.
1984 ஆம் ஆண்டு போபால் நகரில் ஏற்பட்ட வேதிப் பேரழிவு இந்தியாவில் பதிவுசெய்யப்பட்ட மிகவும் குறிப்பிடத்தக்க ஓர் இரசாயன விபத்து ஆகும். இவ்விபத்து வரலாற்றில் மூவாயிரத்திற்கும் மேற்பட்ட மக்கள் யூனியன் கார்பைடு நிறுவன பூச்சிக்கொல்லி தொழிற்சாலையில் வெளியிடப்பட்ட மிகவும் நச்சுமிக்க மெத்தில் ஐசோசயனைடு வாயு கசிவினால் இறந்து போனார்கள்.
போபால் பேரழிவிற்குப் பின்னர் இரசாயன விபத்துகள் மீதான பாதுகாப்பு பற்றாக்குறையை உணர்ந்த்தால் அமெரிக்காவில் 1986 அவசரகால திட்டமிடல் மற்றும் சமூக தகவலறியும் உரிமை சட்டம் நிறைவேற்றப்பட்டது. அவசர அறிவிப்பு உட்பட நாடு முழுவதும் உள்ளூர் அவசர திட்டமிடல் முயற்சிகளை இச்சட்டம் ஆதரித்தது. நிறுவனங்கள் தங்களிடம் இருப்பிலுள்ள நச்சு இரசாயனங்கள் சேமிப்பைப் பற்றி பொதுமக்களிடம் பகிரங்கமாக தகவலை வழங்க இச்சட்டம் வலியுறுத்தியது. இத்தகைய தகவல்களை அடிப்படையாகக் கொண்டு தீங்கு அல்லது மரணத்தை விளைவிக்கக்கூடிய கடுமையான நச்சு வெளியீடுகள் மற்றும் அவற்றால் பாதிக்கப்படக்கூடிய மண்டலங்களை குடிமக்கள் எளிதாக அடையாளம் காணலாம்.
1990 ஆம் ஆண்டில் இரசாயன பாதுகாப்பு மற்றும் தீங்குவிளைவித்தல் விசாரணை வாரியம் ஒன்று காங்கிரசால் நிறுவப்பட்டது. என்றாலும் 1998 ஆம் ஆண்டு வரை இவ்வாரியம் செயல்படவில்லை. எதிர்கால பாதுகாப்பு செயல்திறன் குறிகாட்டிகளைத் தடுக்க, இரசாயன விபத்துக்கள் நிகழ்வதற்கான வேர் காரணிகளை தீர்மானிப்பது, எதிர்காலத்தில் அவற்றை தடுப்பதற்கான பாதுகாப்பு பரிந்துரைகளை வழங்குவது போன்றவை வாரியத்தின் பணிகளாகும். மேலும் இரசாயன விபத்துக்கள் நிகழ்ந்துவிட்டால் அதை எவ்வாறு பாதுகாப்பாக எதிர்கொள்வது, விபத்துகள் நிகழாமல் எவ்வாறு தடுப்பது போன்றவை தொடர்பான பல்வேறு வகையான பட்டறைகளையும் இவ்வாரியம் ஒழுங்குபடுத்தி அளிக்கிறது .
வேதிப் பேரழிவு என்பது மனித உடல்நலத்திற்கு அல்லது சுற்றுச்சூழலுக்கு தீங்கு விளைவிக்கும் ஒன்று அல்லது அதற்கு மேற்பட்ட அபாயகரமான வேதிப்பொருள் எதிர்பாராவிதமாக வெளிப்பட்டு பேரழிவுக்கு காரணமாவதைக் குறிக்கும். இத்தகைய இரசாயனப் பேரழிவுகள் சில சூழ்நிலைகளில் வேதி விபத்துக்கள் மூலமாக ஏற்படக்கூடும். தீப்பிடித்தல், வெடிப்பு, வாயுக் கசிவுகள், நச்சு அல்லது அபாயகரமான வேதிப்பொருட்களின் வெளியீடு ஆகியவை வேதி விபத்துகளில் அடங்கும் சில விபத்துகளாகும். இதனால் மக்களிடையே காய்ச்சல் நோய், காயம் அல்லது ஊனம் போன்ற பாதிப்புகள் ஏற்படலாம்.
பல்வேறு பொருட்களின் ஆபத்து மதிப்பீடு மற்றும் அவற்றுக்கான அவசரத் திட்டமிடல் போன்ற பல்வேறு சட்டங்களின்படி தேவைப்படும் உதவிகளை வழங்கக்கூடிய இங்கிலாந்தில் உள்ள தேசிய வேதியியல் அவசர மையம், பெல்கியத்தில் உள்ள ஆபத்தான பொருட்களுக்கான தகவல் மையம் போன்ற அமைப்புகள் பல்வேறு நாடுகளும் தற்போது கொண்டிருக்கின்றன.
விபத்துகளைத் தடுக்கும் முயற்சிகளாக மேம்பட்ட பாதுகாப்பு அமைப்புகளிலிருந்து இரசாயனப் பயன்பாடு மற்றும் உற்பத்தி ஆகியவற்றில் அடிப்படைப் பாதுகாப்பு வரை பல மாற்றங்கள் செய்யப்படுகின்றன, இந்நடவடிக்கையை முதன்மை தடுப்பு அல்லது உள்ளார்ந்த பாதுகாப்பு எனக் குறிப்பிடுகிறார்கள்.
ஐரோப்பிய ஒன்றியத்திலும் பிக்சுபோரோவ் பேரழிவு மற்றும் செவெசோ பேரழிவு போன்ற சம்பவங்கள் நிகழ்ந்த பின்னர் செவெசோ உத்தரவு மற்றும் செவெசோ திட்டமிடல் போன்ற சட்ட நடவடிக்கைகள் தோன்றின. இதனால் உள்ளூர் அதிகாரிகளுக்கு பாதுகாப்பு அறிக்கைகள் வழங்கப்படுகின்றன.
1970 களின் ஆரம்பத்திலும் 1980 ஆம் ஆண்டுகளின் தொடக்கத்திலும், "தீவார்", "அமர் அக்பர் அந்தோணி" , "நமக் ஹலால்" , "சுஹாக்" மற்றும் "ஷான்" போன்ற பிரபலமான படங்களில் நடித்ததன் மூலம் பரவலாக அறியப்படுகிறார். இந்தி சினிமா வரலாற்றில் மிகவும் கவர்ச்சியான நடிகைகளில் ஒன்றாக கருதப்பட்டவர். பர்வீன் பாபி அவரின் காலத்தில் அதிக சம்பளம் பெறுபவராக இருந்தார். 1973-1990 க்கு இடையில் இவர் தீவிரமாக திரையில் தோன்றினார். இரண்டு தசாப்தங்களாக வாழ்ந்த ஒரு வாழ்க்கையில், பாபி பல்வேறு வகையான 50க்கும் மேற்பட்ட இந்தி படங்களில் தோன்றினார். பர்வீன் பாபி 1973 ஆம் ஆண்டில் "சரித்திரா" படத்தில் அறிமுகமாகி, விரைவில் ஒரு வெற்றிகரமான நடிகையாக , அவரது சமகாலத்திய நடிகையான சீனத் அமான் போலவே புகழ் பெற்றார். "டைம்" பத்திரிகையின் அட்டையில் தோன்றிய முதல் இந்தியர் பர்வீன் பாபி ஆவார். இவர் நடித்திருந்த மொத்த படங்களில் நடிகர் அமிதாப் பச்சனுடன் 12 படங்களில் தோன்றியுள்ளார்.
பர்வீன் பாபி குஜராத்தில் நீண்ட காலமாக குடியேறியிருந்த பஷ்தூன் மக்கள் என்ற பழங்குடியினரான பத்தான்கள் என்று அழைக்கப்படும் குடும்பத்தில் குசராத்து மாநிலத்தின் ஜூனாகத் என்ற இடத்தில் பிறந்தார். அவர் ஆரம்பக் கல்வியை அகமதாபாத்தில் தொடங்கி, பின்னர் அவர் அகமதாபாத் சேவியர் கல்லூரியில் ஆங்கில இலக்கியத்தில். பட்டம் பெற்றார். அவரது தந்தை வலி முகம்மது கான் பாபி ஜுனகத்தின் நவாப் மற்றும் ஜமால் பாக்தே பாபி ஆகியோருடன் ஒரு நிர்வாகியாக பணியாற்றினார். தனது பெற்றோருக்கு பதினான்கு ஆண்டுகளுக்குப் பிறகு பிறந்தார், அவர்களது ஒரே குழந்தையான பர்வீன் தனது பத்து வயதில் தந்தையை இழந்தார்.
அவரது கடைசி படம் "இராடாக்குப்" பிறகு, பர்வீன் பாபி நடிப்பதில் இருந்து ஓய்வு பெற்ற பின் அமெரிக்க குடியுரிமை பெற்றார். இவர் திருமணம் செய்து கொள்ளவில்லை என்றாலும், கபீர் பேடி, அமிதாப் பச்சன், டேனி டென்சோங்கா மற்றும் மகேசு பட் போன்ற பல நடிகர்களுடன் அவர் தொடர்பிலிருந்தார். அவருக்கு நீரிழிவு நோய் ஏற்பட்டதனல், பல உறுப்புகள் செயலிழப்பு ஏற்பட்டு 20 ஜனவரி 2005 அன்று இறந்தார்.
பர்வீன் திருமணம் செய்து கொள்ளவில்லை, ஆனால் ஊடகங்களால் அவர் இயக்குனரான மகேசு பட் மற்றும் நடிகர்களான கபீர் பேடி, டேனி டென்சோங்கோ மற்றும் அமிதாப் பச்சன் போன்ற திரைப்படத் தொழில்களிலிருந்த ஆண்கள் தொடர்பில் இருந்திருக்கலாம் என்று ஊகிக்கப்பட்டது.
பர்வீன் பாபி ஒரு இந்தியத் திரைப்பட நடிகை, வடிவழகி மற்றும் உட்புற வடிவமைப்பாளர் ஆவார். இவரின் திரைபடங்கள் வணிகரீதியில் வெற்றி பெற்றுள்ளன.
புயல் காரணமாக மொத்தம், 12.9 மில்லியன் மக்கள் பாதிக்கப்பட்டுள்ளனர்; புயல் இறப்பு எண்ணிக்கை கணிசமாக மாறுபட்டன. இந்திய வானிலை ஆய்வுத் துறையின் படி சுமார் 9,887 இப்புயலில் கொல்லப்பட்டனர், மேலும் 40 பேர் காணாமல் போனவர்கள் மற்றும் 2,507 பேர் காயமடைந்தனர். இந்த மரணங்கள் பெரும்பாலானவை ஜகத்சிங்பூரில் நிகழ்ந்தன. இந்த மாவட்டத்தில் மட்டும் 8,119 கொல்லப்பட்டனர். - பேரழிவு தரவுத்தளம் புயலில் 10,915 மக்கள் கொல்லப்பட்டனர் என்று குறிப்பிடுகிறது . இருப்பினும், மற்ற மதிப்பீடுகள் இறப்பு எண்ணிக்கை 30,000 ஆக உயர்ந்திருக்கக்கூடும் என்று தெரிவித்தது. புயலின் விளைவுகள் 14,643 கிராமங்கள் மற்றும் 97 ஊராட்சி ஒன்றியங்களில் உள்ள 1.6 மில்லியன் வீடுகள் சேதமடைந்தன . இப்புயலில் மட்டும் 2.5 மில்லியன் மக்கள் சிக்கிக்கொண்டு இருந்தனர். மொத்தமாக இந்த புயலினால் ஏற்பட்ட சேதத்தின் மதிப்பு 4.4444 பில்லியன் அமெரிக்க டாலர் என மதிப்பிட்டுள்ளனர்.
அடுத்த நாளில் 260 கீமீ / ம வேகத்தில் காற்று வீசியது மற்றும் 912 பார் என குறைந்த அழுத்தம் பதிவானது. இப்புயல் ஒடிசாவில் அக்டோபர் 29 தேதி கரையைக் கடக்கத்தொடங்கியது. தொடர்ச்சியான நில பரவல் மற்றும் வறண்ட காற்று காரணமாக புயல் பலவீனம் ஆனது. புயல் நவம்பர் 4 இல் வங்காள விரிகுடாவில் மறைந்தது.
1999 ஒடிசா புயல் 25 அக்டோபர் அன்று அந்தமான் கடலில், புயலாக உருவாகியது. பின் மேற்கு-வட மேற்கு நோக்கி நகரத் துவங்கியப் புயல் தொடர்ந்ந்து வலு அடைந்துக் கொண்டே இருந்தது. பின் 28 அக்டோபர் அன்று சாதகமான சூழலில் மிகவும் தீவிரம் அடைந்து அதி தீவிரப் புயலாக உருமாறியது.
ஒடிசாவின் பன்னிரெண்டு மாவட்டங்களில் அதிகமான பாதிப்புகள் ஏற்பட்டன. இம்மாவட்டங்களில் அத்தியாவசிய சேவைகள் முற்றிலும் பாதிக்கப்பட்டது. இவற்றில், ஜகத்சிங்பூரில் உள்ள இராஸ்மா மற்றும் குஜாங்க் ஊராட்சிகள் மிக மோசமாக பாதிக்கப்பட்டன.
1999 ஒடிசா புயல் என்பது வட இந்திய பெருங்கடலில் உருவாகிய மிகப்பெரிய வெப்பமண்டல புயலாகும். இது இப்பகுதியைத் தாக்கிய மிகவும் அழிவுகரமான புயலாக இருந்தது.
பங்களாதேஷின் தெற்கே கடந்து, 1999 ஒடிசா புயலின் வடக்குப் பகுதி நாடெங்கும் வீசியடித்தது. இப்புயலின் காரணமாக பங்களாதேஷில் இரண்டு பேர் இறந்தனர்.
விரைவில், அருண் ஒரு விமான விபத்தில் இறந்துவிடுகிறார், அப்போது வந்தனா கர்ப்பமாக உள்ளார். அருணுடானான முறையற்ற இந்தத் திருமணத்தை அவருடைய குடும்பம் ஏற்றுக்கொள்ள மறுக்கின்றது. வந்தனாவின் தந்தை இறந்த பினர் வந்தனா தனது தயாரை விட்டுப் பிரிகிறார். இதற்கிடையில் வந்தனாவிற்கு ஒரு மகன் பிறக்கிறான், ஆனால் குழந்தையற்ற ஒரு தம்பதிக்கு குழந்தையை தத்தளிக்க வந்தனா நிர்பந்திக்கப்படுகிறார். அந்த பையனுக்கு சூரஜ் என்ற பெயரிடுகிறார். ஷியாம் என்ற ஒருவரிடம் வந்தனா வேலைக்கு சேர்கிறாள், அவர் வந்தனாவிடம் தவறாக நடக்க முயற்சி செய்கிறார், வந்தனாவை காப்பாற்றுவதற்காக அவரை சூரஜ் அடிக்க அவர் இறந்து போகிறார். காவலர்கள் வருகையின் போது, சூரஜ் அவ்விடத்தைவிட்டு ஓடிவிடுகிறான். கொலைக் குற்றம் சாட்டப்பட்டு வந்தனா கைது செய்யப்படுகிறாள். வளர்ந்து வரும் சூரஜ் இந்த சம்பவத்தை மறந்து விடுகிறான்.
எஸ். டி. பர்மன் இந்த படத்தின் ஒலிப்பதிவை மேற்கொண்டார், ஆனந்த் பக்சி மற்றும் இயக்குனர் சச்சின் தனது மகன் ராகுலுடன் இணைந்து இப்படத்திற்கான பாடல்களை எழுதியுள்ளனர். மேலும் பாடல்களை லதா மங்கேஷ்கர், ஆஷா போன்ஸ்லே, முகம்மது ரஃபி ஆகியோர் பாடியிருந்தனர். ரஃபி, கிஷோர் குமார் மற்றும் எஸ். டி. பர்மன் ஆகியோர் சேர்ந்து "ரூப் தேரா மஸ்தானா" என்ற பாடலை பாட, கேர்சி லார்ட், என்பவர் துருத்தியை இசைக்க, ஹோமி முல்லன் டக்கியை' இசைக்க மற்றும் மனோகரி சிங் சாக்ஸபோன் வாசித்திருந்தனர்.
பல ஆண்டுகளுக்குப் பிறகு, சிறையில் இருந்து விடுதலையான வந்தனாவை சிறையதிகாரி தனது வீட்டிற்கு அழைத்துச் சென்று மகள் ரேணுவிற்கு அறிமுகப்படுத்துகிறார். வந்தனாவும் அவளுடன் நட்பாகிறார். ரேணு சூரஜை காதலிப்பதை வந்தனா அறிந்து கொள்கிறாள். சூரஜ் அவனது தந்தை விரும்பியதைப் போலவே, ஒரு விமானப்படை அதிகாரியாக இருக்கிறான். இதன் பின்னர் சூரஜ் தனது தாயாரை சந்திக்கிறானா?
இந்திய விமானப்படை அதிகாரி அருண் வர்மா , மற்றும் விமான ஓட்டி மதன் ஆகிய இருவரும் ஒரு திறந்த ஜீப்பில் "மேரே சப்னோ கி ராணி" என்ற பாடலுடன் அறிமுகமாகிறார்கள், அதே சமயத்தில் டாக்டர் கோபால் திரிபாதியின் மகளான வந்தனா ஒரு ரயில் நிலையத்தில் இருந்து அவரைப் பார்க்கிறார். இருவருக்குமான காதல் ஒரு இரகசிய திருமணத்தில் முடிகிறது.
சச்சின் போவ்மிக் கதையில் இந்த படம் வெளிவந்தது. இப்படத்தின் கதை 1946 இல் வெளிவந்த த டோவ் ஹிஸ் ஓன் என்றத் திரைப்படத்தின் அடிப்படையிலானது. மூன்று நிமிடம் 30 விநாடிகளுக்கும் மேல் இப்படத்தில் இடம்பெற்ற "ரூப் தேரா மஸ்தானா" என்ற பாடல், ஒரே காட்சியமைப்பில் படமாக்கப்பட்டது.
மகேஷ் அடிப்படையில், ஈதாரி வருஷம் என்ற படத்தின் மூலம் தனது திரை வாழ்க்கையைத் தொடங்கினார். இது தேவர கொண்டா பாலகங்காதர திலக்கின் கதையான "ஊறு சிவுறு இல்லு" என்று தெலுங்கு மொழியில் வெளிவந்த முதல் நிதியுதவி பெற்று எடுக்கப்பட்ட குரும்படமாகும். ஆஸ்கார் நூலகத்தின் நிரந்தர சேகரிப்பில் பாதுகாக்கப்படும் முதல் தெலுங்கு படம் மற்றும் 2014 சிறந்த திரைப்படத்திற்கான அகாடமி விருதுகள் பெற்ற முதல் தெலுங்குத் திரைப்படமான "மினுகுறிலு என்ற படத்தின் திரைப்படத்தின் இணை எழுத்தாளராகவும் இவர் பணியாற்றினார். மேலும் தெலுங்கு சேனல் 10 க்கான அவரது திரைப்பட விமர்சனம் சர்ச்சைக்குள்ளானது.
மகேஷ் காத்தி தெலுங்குத் திரைப்படத்துறையில் சர்ச்சைக்குரிய திரைப்பட விமர்சகர் மற்றும் நடிகர் ஆவார். அவர் ரியாலிட்டி தெலுங்கு நிகழ்ச்சியான பிக் பாஸில் தோன்றினார். அவர் ஹைதராபாத் மத்திய பல்கலைக்கழகத்தில் திரைப்படக் கோட்பாட்டைப் படித்தார். யுனிசெப், உலக வங்கி, குழந்தைகள் மற்றும் கிளின்டன் அறக்கட்டளை ஆகியவற்றோடு பணியாற்றிய ஒரு தகவல் தொடர்பு பட்டதாரி ஆவார்.ஜூன் 26 அன்று சாலை விபத்திற்குப் பிறகு சென்னை அப்பல்லோ மருத்துவமனையில் சிகிச்சை பெற்று வந்த அவர் 10 ஜூலை 2021 அன்று இறந்தார்.
2015இல் வெளிவந்த காதலும் நகைச்சுவையும் கொண்ட பெசரத்து எனற தனது அடுத்த படத்தில், அவர் ராம்கோபால் வர்மாவால் பிரபலமான ஒரு ஒளிப்பதிவு தொழில்நுட்பத்தைப் பயன்படுத்தினார். மேலும் இவர் ஹிருதய கலேயம் படத்தில் ஒரு சிறிய பாத்திரத்தில் நடித்துள்ளார். ஆகஸ்ட் 2017 வரை ஒளிப்பரப்பான, ஸ்டார் மா தொலைக்காட்சியில் ஜூனியர் என்.டி.ஆர் ஆல் தொகுத்து வழங்கப்பட்ட தெலுங்கு ரியாலிட்டி நிகழ்ச்சியான பிக் பாஸின் பருவம் 1 இல் தோன்றினார்
அவருடைய சமீபத்திய திரைப்படமான, ஈகிஸ் தராஜுவுலு, மூலம் குழந்தைகள் மத்தியில் அறிவியல் மனப்பான்மையை வளர்ப்பதற்கான அவசியத்தை வலியுறுத்துகிறார். அவர் ராமர் மற்றும் சீதாவுக்கு எதிரான அவதூறான கருத்துக்களைக் கூறியதற்காக 2018 ஜூலையில் தெலங்காணா]] காவல்துறையினரால் ஆறு மாத காலம் ஐதராபாத்திற்குள் நுழைவதற்குத் தடை விதிக்கப்பட்டார்.
ஒரு தொலைக்காட்சி நிகழ்ச்சியில் நடிகர் பவன் கல்யாண் என்பவருக்கு எதிராக குற்றம் சாட்டி கருத்துக்களைக் கூறியதால் அவரது ரசிகர்களுடன் ஒரு நீண்ட போரைக் கொண்டிருந்தார்.
புக்கெட் , புனன் பா , லுகாட் , சிகான் மற்றும் கெஜமான் இனக் குழுக்கள் ஆற்றுத் தடத்தின் நடுப் பகுதியில் வாழ்ந்து வந்தனர். பெனான் மற்றும் செப்பிங் இனக் குழுக்கள் ஆற்றுத் தடத்தின் மேல் பகுதியில் வாழ்ந்து வந்தனர்.
19-ஆம் நூற்றாண்டிற்குப் பிறகு, காயான் மற்றும் [[கெனியா இனக் குழுக்கள், இன்றைய இந்தோனேசியா, கலிமந்தான் பகுதியில் இருந்து பாலூய் ஆற்றுக்கு இடம்பெயர்ந்தன.